77èm Asanble Jeneral Nasyonzini an : Yon Edisyon Espesyal
Asanble Jeneral Nasyon an ap dewoule nan yon kontèks lagè ak yon pakèt kriz entènasyonal.
Nouyòk — Prezidan 77èm Asanble Jeneral Nasyonzini an, ongwa CSABA Korösi ki ranplase Abdulla Shahid ( moun zile Maldi yo ) ki pran fonksyon madi 13 septanm 2022 a apre vsesyon plenyè nan lavèy, pale de solisyon gras ak solidarite, dirabilite ak lasyans. Nouvo prezidan di tou: "Nou dwe rebati konfyans, e poutèt sa, nou pa gen tan pou nou pèdi" E tem ane sa a se : "Yon moman desizif : Solisyon transfòmatris pou yon pakèt defi ki youn depann de lòt" Kidonk, anpil gwo defi deja byen chita nan pwogram edisyon an tankou : pandemi COVID-19, Gè a ann Ikrèn, kriz imanitè, lamizè nan lemond, chanjman klimatik san bliye ekonomi mondyal la. Anvan defile lidè mondyal yo genyen plizyè evenman ki nan istwa asanble sa a . Genyen ki tradisyonèl, e gen ki nouvo . N ap siyale Global Africa Business Initiative ( Pwogram Mondyal Antrepriz Afrikèn yo). E Lafrik prezante tèt li konnye tankou yon poto mitan nan komès mondyal la ak yon "opportunité de maché " ki rive 2,5 bilyon dola. Yon lòt kote, yon somè sou edikasyon kote sekretè Jeneral Nasyonzini an , António Guterres ankouraje bayè yo pou ede peyi ki an devlopman yo . Somè sou edikasyon sa a ki komanse samdi 17 septanm nan ap fini lendi 19 septanm ak yon deklarasyon Mesye Guterres devan lidè mondyal yo .